AUTOR: Alo.rs, Mocart sport DATUM I VREME: 29.08.2017. 14:06 - 29.08.2017. 14:14

Najbolji strelac crno-belih potpisaće ugovor na četiri godine za šampionom Grčke.

Ode Đuka iz Humske, Foto: Aleksandar Dimitrijević

Ako je neke dieleme i bilo danas je otklonjena! Uroš Đurđević večeras će postati novi igrač Olimpijakosa!

U danu kada je dobio novog levog beka, reprezentativca Nemanju Antonova, srpski prvak ostao je bez najboljeg strelca. Crno-beli su postigli konačni dogovor oko visine obeštećenja sa Grcima, pa Đurđević u popodnevnim satima kreće put Atine kako bi stavio paraf na četvorogodišnji ugovor.

Spekuliše se da će Partizanu na ime obeštećenja pripasti 2.500.000 evra, plus 15 procenata od narednog transfera.

Đurđević je među crno-bele stigao u leto 2016. iz Palerma i to kao slobodan igrač. Može se reći da je to bila jedna od boljih investicija u poslednje vreme jer je mladi reprezentativac Srbije u tandemu sa Leonardom, koji je takođe sada bivši igrač kluba iz Humske, najzaslužniji za Partizanovu duplu krunu.